Podkastkonseptet går ut på at Schau og Sandtorv veksler på å velge ut en bok som begge skal lese før de en måned senere møtes i studio for å snakke om boken. I de tilfellene der det velges større bokverk, deler de opp verket i mindre bolker, og vier flere etterfølgende podkaster til samme bok. I tillegg til å diskutere den aktuelle boken og det aktuelle forfatterskapet, gir de også boktips om andre bøker under vignetten «Om du likte denne, vil du kanskje like disse bøkene».